‘তার মানে তো সিম্পল ইকুয়েশন রুহুল আমিন। পলান সরকারের লোকজন যেভাবেই হোক বকুলকে স্বামী হত্যায় ঝুলিয়ে দিতে চায়! ওর পক্ষে কোনো ভয়েসই শুনতে চায় না।… তার মানে কী দাঁড়ায়?’ বলতে বলতে শিরীন মুস্তাফা আমার দিকে তাকান, ‘দ্যাখেন আমাদের অবস্থা! একটা খুন হলো, বুঝলাম লোকটা সুবিধার না – সন্ত্র­vসী। ধরা হচ্ছে, তার বউ তাকে খুন করেছে। কেন খুন করল? মোটিভটা কী? এখানকার কেউ তা জানতেও যেন চায় না… ব্যাপারটা যেন যার যা ইচ্ছা বুঝুক… আমার কী?’